Felnőtt korosztályba lép Bartincki Attila | Friss Újság
Utoljára módositva: 2018-01-16 15:32:42
Szerdán ünnepli 21. születésnapját Bartincki Attila, a Nagykárolyi Karate Do B.F.K.S. SE sportolója, aki korábban zsinórban öt évben, 2011 és 2015 között volt a megye legjobbja a nem olimpiai sportágak kategóriájában.
Az utánpótlás korosztályban többszörös világ-, Európa- és országos bajnok sportoló a kolozsvári Testnevelési és Sportegyetem hallgatója, és tovább űzi a karatét. Célja, hogy a felnőttek között is megállja a helyét, de elismeri, ez nem lesz könnyű feladat, ezért az első évre csak az alkalmazkodást tűzte ki célként. „Az első évem célja, hogy belerázódjak a felnőtt korosztályba és minél több tapasztalatot szerezzek” — fogalmazott Bartincki Attila, aki hozzátette, hogy mostantól a felkészülés még nagyobb iramot követel, amihez alkalmazkodnom kell. „Teljes erőbedobással fogom folytatni az idei felkészülést és versenyzést, hogy minél sikeresebb évem legyen. Az országos versenyeken dobogós helyezést szeretnék elérni, hogy megmutathassam, hogy itt is helyt tudok állni. Nem lesz könnyű, de bízom benne, hogy sikerülni fog” — mondta a sportoló, aki magas színvonalú versenyeken való részvételt is célként tűzte ki. „Ez sokat segítene a fejlődésemen ugyanis itt lehet a legtöbbet tanulni és a legtöbb tapasztalatot gyűjteni — tette hozzá Bartincki. „Ha úgy adódik, és meglesz a kellő támogatás, akkor szeretnék részt venni egy, két Serie A vagy esetleg Premier League tornán is, amelyek hivatalos, WKF pontszerző felnőttversenyek.”
Újabb Eb, újabb érmek Bartincki Attilának (2018-06-24)
Egy arany- és két bronzéremmel tért haza Buzăuról Bartincki Attila, a Nagykárolyi Karate Do B.F.K.S. sportolója (a dobogó legfelső fokán), aki...